text: Temperatures sota zero a la costa del Maresme | Consell Comarcal del Maresme
  Inici Medi ambient i canvi climàtic METEOMAR Temperatures sota zero a la costa del Maresme
  Temperatures sota zero a la costa del Maresme
  Per la nit del dimarts al dimecres (25-26 de gener) i del dimecres al dijous (26-27 de gener) es preveuen temperatures mínimes sota zero a tota la comarca del Maresme, fins i tot a la costa. Segons les previsions del Servei de Meteorologia del Consell Comarcal del Maresme, la nit més freda serà la del dimecres al dijous. A la costa tindrem entre 2 i 4 graus sota zero, mentre a l'interior de la comarca les mínimes oscil·laran entre els 4 i els 6 graus sota zero. Tot i això, el termòmetre també baixarà la nit del dimarts al dimecres. Les previsions apunten que a la costa hi haurà mínimes entre el 0 i els 2 sota zero i a l'interior es registraran temperatures de 3 / 4 graus sota zero.
  Tot i que, en principi, no hi massa perill de glaçades perquè l'ambient és força sec, sí que cal extremar precaucions en aquellas zones de muntanya més humides on es poden formar plaques de gel. Cal anar amb molta cura a l'hora de circular per carreteres de muntanya i a les cases d'aquests municipis d'interior és recomanable deixar durant la nit una aixeta rajant una miqueta d'aigua. Tanmateix, el col·lectiu que pot patir més les inclemències de les baixes temperatures és el de les persones sense sostre. És per això, que cal que aquestes nits les passin en albergs o en llocs tancats i resguardats. També, d'altra banda, cal que la pagesia adopti les mesures adients per intentar preservar del fred les collites. D´altra banda, el Consell Comarcal del Maresme ha activat l´alerta a les Agrupacions de Defensa Forestal tota vegada que, segons ha informat la Direcció General de Medi Natural de la Generalitat, el dimecres i el dijous el risc d´incendi forestal a la nostra comarca será molt alt.
  Article anteriorLa baixada de temperatures fa ajornar la revegetació de la platja de Sant Vicenç de Montalt